蘇州元日郡齋感懷寄越州元相公杭州白舍人
作者：李諒
朝代：唐

paragraphs: 稱慶還鄉郡吏歸，端憂明發儼朝衣。
首開三百六旬日，新知四十九年非。
當官補拙猶勤慮，游宦量才已息機。
舉族共資隨月俸，一身惟憶故山薇。
舊交邂逅封疆近，老牧蕭條宴賞稀。
書札每來同笑語，篇章時到借光輝。
絲綸暫厭分符竹，舟檝初登擁羽旗。
未知今日情何似，應與幽人事有違。